bluuebunny/crossref_metadata_2025 huggingface dataset:
Pseudoelastic PP and PSSP modeling in stratified media
Authors: Amundsen Lasse , Ursin Bjørn
Published: September 2021

Many modeling techniques have been developed to find the acoustic and elastic responses of a stack of plane layers to a plane spectral wave. For an elastic medium bounded above by an acoustic half-space, the acoustic wave propagator matrix modeling method can be modified to model pseudoelastic PP arrivals and PSSP arrivals. PP arrivals propagate as pure longitudinal (P) waves in the layers, whereas PSSP arrivals propagate as shear (S) waves in the elastic part of the model. A simple modification of the pseudoelastic PP response modeling scheme allows modeling of primary P reflections. A primary reflection event involves just one reflection in the plane stratified model and thus excludes internal multiples. The propagator modeling scheme is formulated in the frequency-horizontal slowness domain. By applying inverse Fourier transforms over the frequency and horizontal wavenumbers, where the wavenumber is the horizontal slowness divided by the frequency, modeled seismograms are computed and displayed in the time-space domain. By applying an inverse Fourier transform over the frequency for selected horizontal slowness components, the computed seismograms can be shown in the intercept time-horizontal slowness ([Formula: see text]) domain. When the source wavelet is unity for frequencies of interest, the [Formula: see text] domain seismograms become plane-wave Green’s function seismograms. The [Formula: see text]-traces of the Green’s function primary P-wave seismograms accumulate with increasing time band-limited step functions weighted by reflection strengths.
Couplets
Authors: Massumi Brian
Published: September 2021

In Couplets, Brian Massumi presents twenty-four essays that represent the full spectrum of his work during the past thirty years. Conceived as a companion volume to Parables for the Virtual, Couplets addresses the key concepts of Parables from different angles and contextualizes them, allowing their stakes to be more fully felt. Rather than organizing the essays chronologically or by topic, Massumi pairs them into couplets to encourage readers to make connections across conventional subject matter categories, to encounter disjunctions, and to link different phases in the evolution of his work. In his analyses of topics ranging from art, affect, and architecture to media theory, political theory, and the philosophy of experience, Massumi charts a field on which a family of conceptual problems plays out in ways that bear on the potentials for acting and perceiving the world. As an essential guide to Massumi's oeuvre, Couplets is both a primer for his new readers and a supplemental resource for those already engaged with his thought.
The developmental origins of Notch-driven intrahepatic bile duct disorders
Authors: Martinez Lyons Anabel , Boulter Luke
Published: September 2021

The Notch signaling pathway is an evolutionarily conserved mechanism of cell–cell communication that mediates cellular proliferation, cell fate specification, and maintenance of stem and progenitor cell populations. In the vertebrate liver, an absence of Notch signaling results in failure to form bile ducts, a complex tubular network that radiates throughout the liver, which, in healthy individuals, transports bile from the liver into the bowel. Loss of a functional biliary network through congenital malformations during development results in cholestasis and necessitates liver transplantation. Here, we examine to what extent Notch signaling is necessary throughout embryonic life to initiate the proliferation and specification of biliary cells and concentrate on the animal and human models that have been used to define how perturbations in this signaling pathway result in developmental liver disorders.
Εικαστικός λόγος και ιστορική αφήγηση
Authors: Παπανικολάου Αθηνά
Published: September 2021

Η διδακτική του μαθήματος της ιστορίας ενσωματώνει τις τέχνες τόσο ως αντικείμενο όσο και ως μέθοδο διδασκαλίας. Η συγκεκριμένη εργασία εξετάζει τη συμβολή των εικαστικών πηγών στην ανανέωση των διδακτικών μεθόδων του μαθήματος της ιστορίας στη δευτεροβάθμια εκπαίδευση και την αξιοποίηση των πληροφοριών που προκύπτουν από την εξέταση των εικαστικών έργων ως ιστορικών μαρτυριών. Μέσα από την αλληλεπίδραση εικόνας και λόγου επιχειρείται η αισθητοποίηση της ιστορικής αφήγησης και η εικαστική πρόσληψη και αναδιήγηση του παρελθόντος. Η αφήγηση της ιστορίας μέσα από την εικαστική αποτύπωσή της κινητοποιεί τους οπτικά προσανατολισμένους εφήβους, παραχωρώντας τους ενεργητικό ρόλο στην οικοδόμηση και οικείωση της γνώσης. Παράλληλα με την ενεργοποίηση των αισθήσεων, καλλιεργεί τον οπτικό γραμματισμό, ενισχύει την αυτενέργεια και την αυτοδιόρθωση και συμβάλλει στην κριτική πρόσληψη της νέας γνώσης και στη δημιουργική μάθηση. Η ενσωμάτωση των εικαστικών έργων στη διδακτική διαδικασία μπορεί να ενδυναμώσει το διδακτικό παράδειγμα, βελτιώνοντας το παιδαγωγικό κλίμα και τα μαθησιακά αποτελέσματα. Για τη διερεύνηση των παραπάνω θέσεων και τη σύνδεσή τους με τη σχολική πραγματικότητα, πραγματοποιήθηκε ποιοτική έρευνα με στόχο την καταγραφή των αντιδράσεων των μαθητών όσον αφορά την πρόσληψη της ιστορίας μέσα από εικαστικές πηγές και την αποτύπωση της στάσης των εκπαιδευτικών απέναντι σε μια τέτοια διδασκαλία. Η πρόκληση συναισθημάτων, η σύνδεση της ιστορίας με την τέχνη, η κινητοποίηση του ενδιαφέροντος των μαθητών και η επίτευξη θετικού κλίματος στην τάξη θεωρήθηκαν από τους εκπαιδευτικούς ως τα πιο σημαντικά οφέλη από τη χρήση εικαστικού υλικού στη διδακτική της ιστορίας.
Αξιολόγηση ενός νέου προτύπου μελέτης της νοητικής έκπτωσης σε ασθενείς με σκλήρυνση κατά πλάκας
Authors: Υφαντοπούλου Παρθένα
Published: September 2021

Η Σκλήρυνση κατά Πλάκας (ΣκΠ) είναι μία επίκτητη αγνώστου αιτιολογίας απομυελινωτική νόσος του Κεντρικού Νευρικού Συστήματος (ΚΝΣ) που προσβάλλει κυρίως τους νέους ενήλικες προκαλώντας μία σειρά από νευρολογικά συμπτώματα, μεταξύ των οποίων είναι και η Noητική Διαταραχή (NΔ). Η ΝΔ σε ασθενείς με ΣκΠ επηρεάζει αρνητικά διάφορες πτυχές της ζωής των ασθενών όπως την εργασία, τις οικονομικές υποθέσεις, τη συμμόρφωση στη φαρμακευτική αγωγή, την ποιότητα του ύπνου, την κόπωση, την καθημερινή λειτουργικότητα και την ποιότητα ζωής που σχετίζεται με την υγεία. Αφορά κυρίως τη μνήμη, την ταχύτητα επεξεργασίας των πληροφοριών, την οπτικοχωρική αντίληψη και το λόγο, ενώ ο κύριος τρόπος αξιολόγησης της ΝΔ στην κλινική πράξη είναι ο νευροψυχολογικός έλεγχος. Η συχνότητα της στους ασθενείς είναι περίπου 40-70-%, όμως μόνο το 33-50% της διαφοράς εξηγείται από το φορτίο της νόσου με την αξιολόγηση των απεικονιστικών MRI. Αυτή η ανακολουθία εκτιμάται ότι αιτιολογείται με την υπόθεση του Νοητικού Αποθέματος (ΝΑ). Μέχρι στιγμής , οι πιο πολλές από τις προηγούμενες μελέτες έχουν επιβεβαιώσει την υπόθεση του ΝΑ στην ΜRI, αλλά αποτυγχάνουν να εξετάσουν τους δείκτες του συλλογικά , ή να χρησιμοποιήσουν τα σχετικά κλινικά νευροψυχολογικά ερωτηματολόγια. Σκοπός της παρούσας διατριβής ήταν η επανάληψη προηγουμένων ευρημάτων για την επίδραση του ΝΑ και επίσης του αντίστοιχου Εγκεφαλικού Αποθέματος στην ΣκΠ, όπως επίσης η εξακρίβωση της διαγνωστικής ακρίβειας των νευροψυχολογικών τεστ στη νόσο και στη ΝΔ, και η διερεύνηση του ρόλου του ΕΑ στη ΝΔ. Για την παρούσα διατριβή, στρατολογήθηκαν 128 ασθενείς με RRMS και 13 με SPMS, με μέση ηλικία 43.5±10.4 έτη, με το 73% να είναι γυναίκες, με μέση διάρκεια της νόσου 153.7±89.4 μήνες, ενώ οι περισσότεροι ασθενείς είχαν ήπια αναπηρία με βάση το σκορ EDSS. Το Νοητικό Απόθεμα (ΝΑ) ελέγχθηκε με το ερωτηματολόγιο του Ν.Α. (CRIq) και το Εγκεφαλικό Απόθεμα ( ΕΑ) με τη μέτρηση του ενδοκρανίου όγκου του εγκεφάλου. Οι Νευροψυχολογικές αξιολογήσεις διενεργήθηκαν με το εργαλείο Brief International Cognitive Assessment for MS (BICAMS) . Οι υπόλοιπες μετρήσεις περιλαμβάνουν τα κλινικά χαρακτηριστικά, την ψυχολογική κατάσταση , την αυτοεκτίμηση, την κόπωση και τις ογκομετρικές παραμέτρους των απεικονιστικών ΜRI των ασθενών. Συμπερασματικά, μέσα από αυτήν την συγχρονική μελέτη φάνηκε ότι με τη χρήση συνθέτων μετρήσεων του ΝΑ και των απλών, κλινικά προσαρμοσμένων νευροψυχολογικών ερωτηματολογίων, ο προστατευτικός ρόλος του ΝΑ και του ΕΑ είναι περισσότερο περιορισμένος ( στη μνημονική λειτουργία η λειτουργική μνήμη). Για τους παραπάνω ασθενείς συνιστάται να παρακολουθούνται πιο εντατικά και διεξοδικά με νευροψυχολογικό έλεγχο από τους κλινικούς νευρολόγους, δίνοντας ιδιαίτερη έμφαση στην λεκτική μνήμη, όπως προκύπτει από τη μελέτη αυτή. Επίσης, δεδομένου ότι το ΝΑ είναι ένα τροποποιήσιμος παράγοντας, η μελέτη αυτή υποστηρίζει τη διεξαγωγή παρεμβατικών προγραμμάτων που έχουν ως στόχο την ενίσχυση του ΝΑ και τελικά την πρόληψη τη ΝΔ στη ΣκΠ.
Δημιουργία και χαρακτηρισμός καρκινικών μοντέλων σε ποντίκια για προκλινικές μελέτες
Authors: Κανάκη Ζωή
Published: September 2021

Πρόσφατες μελέτες γονιδιωματικής σε χιλιάδες χειρουργικά δείγματα από ασθενείς με καρκίνο σε διάφορες ανατομικές θέσεις έχει υποδείξει ένα πιθανά σημαντικά ρόλο για μια σειρά από επιγενετικούς παράγοντες (epigenetic modifiers) που εμπλέκονται στη διαμόρφωση του επιγενετικού τοπίου (epigenetic landscape) στα καρκινικά κύτταρα. Για πολλούς από αυτούς τους παράγοντες ο ρόλος τους στην καρκινογένεση έχει τεκμηριωθεί και πειραματικά σε κυτταρικά και ζωικά μοντέλα. Οι παραπάνω μελέτες έδειξαν υψηλά ποσοστά μεταλλάξεων στους επιγενετικούς παράγοντες, με την πλειονότητα των μεταλλάξεων να οδηγούν σε απώλεια ενεργότητας (loss-of-function). Μεταξύ των γονιδίων με το υψηλότερο ποσοστό μεταλλάξεων στους περισσότερους συμπαγείς όγκους είναι και μέλη της οικογένειας ΚΜΤ2 (Histone-lysine N-methyltransferase 2), ο ρόλος των οποίων είναι η μεθυλίωση της λυσίνης 4 της ιστόνης 3. H μεθυλίωση της λυσίνης 4 της ιστόνης 3 είναι τροποποίηση που έχει συσχετιστεί με ανοικτή δομή της χρωματίνης. Η ανοικτή δομή χρωματίνης διευκολύνει μια σειρά από διεργασίες που αφορούν το DNA, όπως είναι η μεταγραφή και η επιδιόρθωση. Η παρούσα μελέτη στοχεύει στη δημιουργία κυτταρικών μοντέλων και μοντέλων ποντικών για την πραγματοποίηση προκλινικών μελετών και τη μελέτη της θεραπευτικής ανταπόκρισης κυττάρων στα οποία ένα μέλος της οικογένειας KMT2C έχει αποσιωπηθεί. Η KMT2C ή MLL3 (Histone-lysine N-methyltransferase 2C ή myeloid/lymphoid ή mixed-lineage leukemia protein 3) όπως είναι το κοινό της όνομα, έχει μελετηθεί σε μοντέλα ποντικού και έχει δειχθεί ότι έχει ογκοκασταλτική δράση τόσο στην ουροδόχο κύστη όσο και στα μυελοειδή κύτταρα του αίματος, ευρήματα που είναι συμβατά με το γεγονός ότι απενεργοποιητικές μεταλλάξεις στην KMT2C έχουν βρεθεί στο 20-25% μιας σειρά συμπαγών κυρίως καρκίνων.
Σχεδιασμός, σύνθεση και ενζυμικές μελέτες αναστολέων ουρεάσης
Authors: Ντατσόπουλος Βασίλειος
Published: September 2021

Στο Κεφάλαιο 1 της παρούσας εργασίας αναλύεται η δομή του ενζύμου της ουρεάσης, ο μηχανισμός της καταλυτικής δράσης της, ο ρόλος που διαδραματίζει στη Γεωργία και την Ιατρική και μελετώνται ορισμένες ομάδες αναστολέων της. Στη συνέχεια, στο Κεφάλαιο 2, πραγματοποιείται μία βιβλιογραφική επισκόπηση αντιδράσεων σχηματισμού δεσμού P-C για τη σύνθεση φωσφινικών και φωσφονικών οξέων και εστέρων. Στο τελευταίο μέρος της εργασίας περιγράφεται η σύνθεση νέων οργανοφωσφορικών αναστολέων της ουρεάσης και παρουσιάζεται η μελέτη της ανασταλτικής τους δράσης. Σκοπός της εργασίας ήταν η σύνθεση φωσφονικών οξέων ως υποψήφιων ομοιοπολικών αναστολέων βακτηριακών ουρεασών. Την ισχυρότερη ανασταλτική δράση επέδειξε το φωσφονομεθυλο-κινναμωμικό οξύ 157, με σταθερά αναστολής Ki=0.594 μΜ ως προς την ουρεάση του βακτηρίου Sporosarcina pasteurii και Ki=0.485 μΜ ως προς την ουρεάση του βακτηρίου Proteus mirabilis, χωρίς ωστόσο να παρατηρηθεί ο σχηματισμός ομοιοπολικού δεσμού. Το φωσφονοπροπυλο-κινναμωμικό οξύ 194 επέδειξε την ισχυρότερη ανασταλτική δράση έναντι της ουρεάσης του βακτηρίου Sporosarcina pasteurii, με σταθερά αναστολής Ki=0.509 μΜ και με μικτό μηχανισμό που πιθανόν περιλαμβάνει τόσο την ομοιοπολική όσο και τη μη ομοιοπολική αναστολή. Η ένωση 194 αποτέλεσε επίσης τον ισχυρότερο αναστολέα σε σχέση με ανάλογές της ενώσεις, ως προς την ουρεάση του βακτηρίου Proteus mirabilis με IC50=11.0 μΜ, ενώ το φωσφονοβουτυλο-κινναμωμικό οξύ 209 επέδειξε την ισχυρότερη αντιμικροβιακή δράση έναντι του βακτηρίου Proteus mirabilis με LC50=28.6 μΜ.
Άρδευση και διαχείριση του ύδατος στη βυζαντινή ύπαιθρο
Authors: Κωνσταντινίδης Γεώργιος
Published: September 2021

Αντικείμενο της διατριβής είναι η άρδευση και η διαχείριση του νερού στη βυζαντινή Αίγυπτο (4ος-7ος αι.). Στη μελέτη περιγράφουμε την άρδευση της αιγυπτιακής γης (κοιλάδα του Νείλου, Δέλτα, Φαγιούμ, οάσεις) και τις μεθόδους που αξιοποιήθηκαν κατά τη βυζαντινή περίοδο (λεκάνες άρδευσης, αρδευτικές μηχανές, υπόγεια υδραγωγεία, αρτεσιανά φρέατα). Επίσης, μελετούμε την άρδευση ως συντελεστή διαμόρφωσης των κοινωνικών σχέσεων στη βυζαντινή Αίγυπτο. Εξετάζουμε τη διαχείριση του νερού στις μεγάλες ιδιοκτησίες, δηλαδή τη συμμετοχή τους στη συντήρηση του αρδευτικού δικτύου, την οικονομική τους πολιτική αναφορικά με τις καταστροφές από την πλημμύρα του Νείλου και την αξιοποίηση των μηχανών. Ακόμη, μέσα από τους βυζαντινούς παπύρους διερευνούμε τον ρόλο των αγροτικών κοινοτήτων στην άρδευση και στη διαχείριση του νερού, και συγκεκριμένα, περιγράφουμε τη συμμετοχή των ελεύθερων καλλιεργητών στις χωματουργικές εργασίες κοινής ωφέλειας και τη συνεργασία των μελών των κοινοτήτων για την αξιοποίηση της αρδευτικής τεχνολογίας. Τέλος, μελετούμε τον ρόλο του κρατικού διοικητικού μηχανισμού στη συντήρηση και στην εύρυθμη λειτουργία του αρδευτικού δικτύου.
Σύνθεση και χαρακτηρισμός συμπλόκων ενώσεων του Cu(I) με στόχο τη χρήση τους σε νανοκρυσταλλικές ηλιακές κυψελίδες
Authors: Πέππας Αναστάσιος
Published: September 2021

Η παρούσα Διδακτορική Διατριβή εκπονήθηκε στο εργαστήριο Ανόργανης Χημείας του Τμ. Χημείας, ΕΚΠΑ, υπό την επίβλεψη του Επ. Καθ. Α. Ι. Φιλιππόπουλου. Πραγματεύεται το σχεδιασμό νέων οργανικών υποκαταστατών της οικογένειας των 2–(2΄–πυριδιλο)–κινολινών και τη χρήση τους για την παρασκευή νέων ομοληπτικών σύμπλοκων του Cu(I). Οι συνθέσεις έλαβαν χώρα υπό αδρανείς συνθήκες (τεχνικές τύπου Schlenk) για την προστασία του μεταλλικού κέντρου από την οξείδωση. Η αντίδραση σύνθεσης βασίζεται στην αντικατάσταση των συμπλεγμένων MeCN στο αρχικό αντιδραστήριο [Cu(NCMe)4](PF6) από τον εκάστοτε οργανικό υποκαταστάτη. Τα ομοληπτικά σύμπλοκα απομονώθηκαν σε υψηλές αποδόσεις και χαρακτηρίστηκαν πλήρως με φασματοσκοπικές τεχνικές και κρυσταλλογραφία ακτίνων–Χ, όπου αυτό ήταν δυνατό. Παράλληλα, συντέθηκαν και ετεροληπτικές ενώσεις του μονοσθενούς χαλκού με δύο διαφορετικούς διιμινικούς υποκαταστάτες. Ο ένας υποκαταστάτατης έφερε εστεροποιημένη καρβοξυλική ομάδα, ενώ μια διαφορετική α–διιμίνη χρησιμοποιήθηκε ως βοηθητικός υποκαταστάτης. Στόχος ήταν η δημιουργία ενός πρωτοκόλλου σύνθεσης ετεροληπτικών ενώσεων με σκοπο τη μελλοντική αξιοποίησή τους σε DSSCs. Οι ετεροληπτικές ενώσεις, απομονώθηκαν σε ικανοποιητικές αποδόσεις και ήταν αναλυτικά καθαρές χωρίς τη χρήση δύσκολων και χρονοβόρων τεχνικών διαχωρισμού. Οι ομοληπτικές ενώσεις που συντέθηκαν, μελετήθηκαν ως προς την ικανότητα της ευαισθητοποίησης υμενίων τιτανίας. Οι ενώσεις που έφεραν ως χαρακτηριστική ομάδα το καρβοξυλικό οξύ ευαισθητοποίησαν επιτυχώς το TiO2. Αυτό επιβεβαιώθηκε μετά από μετρήσεις FT–IR και σκέδασης UV/Vis σε στερεά φάση των έγχρωμων υμενίων. Ενδεικτικά μελετήθηκαν και τα φωτοηλεκτροχημικά χαρακτηριστικά του συμπλόκου (1), το οποίο παρουσίασε αποδόση η(1)= 1.20 %. Η απόδοση του (1) ήταν υψηλότερη από την πρότυπη ένωση (13) που χρησιμοποιήθηκε ως μέσο σύγκριση (η(13)= 1.05 %).
Πολιτικές και διαδικασίες παραγωγής σχολικών εγχειριδίων στην Ελλάδα (1996-2009)
Authors: Κανέλλας Γεώργιος
Published: September 2021

Η παρούσα διατριβή εντάσσεται στα πεδία της έρευνας των σχολικών εγχειριδίων και των «Σπουδών για την Εκπαιδευτική πολιτική». Υλικό της έρευνας αποτέλεσαν, ενδεικτικά, τα Πρακτικά Συνεδριάσεων του Παιδαγωγικού Ινστιτούτου, το Αρχείο Γεράσιμου Αρσένη και οι συνεντεύξεις με δώδεκα άτομα, που κατείχαν ανώτερες ή ανώτατες θεσμικές θέσεις στους φορείς που μελετάμε στην παρούσα έρευνα. Οι φορείς που μελετήθηκαν ήταν οι εξής: η Ανώτατη Συνομοσπονδία Γονέων Μαθητών Ελλάδας, ο Οργανισμός Εκδόσεων Διδακτικών Βιβλίων, τα πολιτικά κόμματα, το Παιδαγωγικό Ινστιτούτο, το Υπουργείο Παιδείας, οι εκδοτικοί οίκοι και οι συνδικαλιστικές Οργανώσεις των εκπαιδευτικών. Συγκεκριμένα, μελετήθηκαν οι παραπάνω φορείς δράσης που δραστηριοποιούνται σε εθνικό επίπεδο σε συνάρτηση με τις ευρύτερες θεσμικές δομές (π.χ κράτος ή εκπαιδευτικό σύστημα), εντός των οποίων κινούνται οι συγκεκριμένοι φορείς δράσης. Επίσης, μελετήθηκαν τα πολιτικο-ιδεολογικά χαρακτηριστικά του εθνικού συγκειμένου της συγκεκριμένης περιόδου που αναφερόμαστε και τα χαρακτηριστικά των ευρύτερων κοινωνικών συστημάτων, όπως το ευρωπαϊκό και το διεθνές, με τα οποία αλληλεπιδρά το εθνικό πλαίσιο. Σκοπός, επομένως, της παρούσας έρευνας ήταν η περιγραφή, ανάλυση και ερμηνεία της διαδικασίας διαμόρφωσης και εφαρμογής της πολιτικής για το πολλαπλό βιβλίο, καθώς και του τρόπου και των λόγων εγκατάλειψης της πολιτικής αυτής. Ορισμένες διαπιστώσεις που προκύπτουν είναι οι εξής: Ως προς τη διαμόρφωση της πολιτικής του πολλαπλού βιβλίου τον κυριότερο ρόλο διαδραμάτισε το Υπουργείο Παιδείας. Η πολιτική αυτή διαμορφώθηκε σε ένα ανώτατο πολιτικό επίπεδο και ήταν απόρροια των συζητήσεων που έλαβαν χώρα στο στενό υπουργικό περιβάλλον. Σε ό,τι αφορά στην εγκατάλειψη της πολιτικής αυτής, από την έρευνα που πραγματοποιήσαμε συνάγεται ότι το Υπουργείο Παιδείας έπαιξε και πάλι τον κυριότερο ρόλο. Με μια εμφανή, ωστόσο, διαφορά, αν συγκριθεί με τον αντίστοιχο ρόλο που διαδραμάτισε στη διαμόρφωσή της. Η πολιτική απόφαση να εγκαταλειφθεί η πολιτική του πολλαπλού βιβλίου δεν ήταν απόρροια μόνο της προσωπικής επιλογής του Υπουργού ή του στενού υπουργικού περιβάλλοντος, όπως συνέβη κατά τη διαμόρφωσή της, αλλά ήταν ένα συνδυαστικό αποτέλεσμα ποικίλων παραγόντων. Η γενική διαπίστωση που προέκυψε ήταν ότι πράγματι το πολλαπλό βιβλίο δημιούργησε μια κινητικότητα στο χώρο του βιβλίου και του σχολείου και απελευθέρωσε μια δυναμική προς την κατεύθυνση του πλουραλισμού της μάθησης και της ανάπτυξης της κριτικής σκέψης των μαθητών/τριών. Αυτές, άλλωστε, ήταν και οι προθέσεις που υπήρχαν κατά την περίοδο διαμόρφωσης της πολιτικής αυτής. Ωστόσο, η πραγματικότητα που εντέλει ίσχυσε, δηλαδή ο τρόπος με τον οποίο εφαρμόστηκε, καθώς και το γεγονός ότι εγκαταλείφθηκε εν τη γενέσει του, διέψευσε τις αρχικές προσδοκίες που είχαν καλλιεργηθεί. Έτσι, μπορεί να υποστηριχθεί ότι για ακόμα μια φορά στην ιστορία της νεοελληνικής εκπαίδευσης το αίτημα για μια πραγματική εσωτερική μεταρρύθμιση του σχολείου παρέμεινε ανεκπλήρωτο.
Όψεις της αναπηρίας σε δύο εκδοχές κινηματογραφικής αφήγησης
Authors: Βεργιώτη Ελεονώρα
Published: September 2021

Μπορούν οι ταινίες να συμβάλλουν στην προσέγγιση και κατανόηση της αναπηρίας από τους μαθητές ως κοινωνικού ζητήματος και όχι ως ατομικού προβλήματος και προσωπικής τραγωδίας; Και εάν ναι, υπό ποιες προϋποθέσεις μπορεί να γίνει αυτό; Σκοπός της παρούσας μελέτης είναι η διερεύνηση των αντιλήψεων και των ιδεολογιών που μεταφέρουν οι ταινίες σε σχέση με την αναπηρία, καθώς και της δυνατότητας εκπαιδευτικής αξιοποίησης των ταινιών με στόχο την προώθηση των ζητημάτων της αναπηρίας σύμφωνα με τις παραδοχές του κοινωνικού μοντέλου. Η θεωρητική τεκμηρίωση της μελέτης βασίζεται α) στη θέση ότι η αναπηρία αποτελεί κοινωνικό, πολιτισμικό και πολιτικό ζήτημα και οι περιορισμοί που βιώνουν οι ανάπηροι οφείλονται στην αποτυχία της κοινωνίας να εξυπηρετήσει τις ανάγκες των ανθρώπων με σωματικό έλλειμμα, οδηγώντας τους στην αναπηροποίηση, β) στην αναγνώριση του παιδαγωγικού ρόλου του κινηματογράφου στην προσέγγιση και κατανόηση διαφόρων κοινωνικών ζητημάτων και γ) στην παραδοχή ότι το είδος γραμματισμού στα μέσα που μπορεί να υπηρετήσει τις θέσεις του κοινωνικού μοντέλου είναι ο κριτικός γραμματισμός στα μέσα, ο οποίος αναφέρεται στη χειραφετική διαδικασία όπου το άτομο ενδυναμώνεται, ώστε να καταστεί ικανό να αποκαλύψει/αποκωδικοποιήσει τις ιδεολογικές διαστάσεις των κειμένων/ταινιών. Η έρευνα μελετά και συγκρίνει τον τρόπο που δομείται η αναπηρία σε σχέση με τα διατυπωμένα μοντέλα αναπηρίας σε τρεις κατηγορίες ταινιών: ταινίες μυθοπλασίας, ντοκιμαντέρ και εκπαιδευτικές ταινίες της σύγχρονης κινηματογραφικής παραγωγής. Αξιοποιήθηκαν βασικές αρχές της χειραφετικής έρευνας, ενώ μεθοδολογικά ακολουθήθηκε η ερευνητική πορεία που προτείνει ο Mayring, εισηγητής της ποιοτικής ανάλυσης περιεχομένου. Σύμφωνα με τα αποτελέσματα της έρευνας, το ατομικό μοντέλο και οι ιδεολογίες που το πλαισιώνουν εξακολουθούν να επικρατούν στην κινηματογραφική παραγωγή, παρά τη δημιουργία ταινιών που αναδεικνύουν τις κοινωνικές και πολιτισμικές προεκτάσεις της αναπηρίας. Ωστόσο, όλες οι ταινίες μπορούν να αξιοποιηθούν στην εκπαιδευτική πράξη με στόχο την ανάδειξη της φωνής και των εμπειριών των αναπήρων, όταν η επεξεργασία τους γίνεται μέσα από τους θεωρητικούς φακούς των Σπουδών για την Αναπηρία, της Κριτικής Παιδαγωγικής και του Κριτικού Γραμματισμού στα Μέσα.
A methodological approach to the design of high energy efficiency non-residential buildings
Authors: Κωνσταντινίδου Χριστίνα-Βασιλική
Published: September 2021

Η ανάγκη για θερμική άνεση στα κτίρια γραφείων, εκτός από τη βιωσιμότητα της κατασκευής και την ενεργειακή απόδοση του κτιρίου, έπαιξε καθοριστικό ρόλο στη διαμόρφωση της «από πάνω προς τα κάτω», κάθετης, προσέγγισης σχεδιασμού που παρουσιάζεται στην παρούσα διατριβή. H διερεύνηση της χρήσης των υλικών αλλαγής φάσης (PCM) στα κτίρια αποτελεί έναν τομέα που παρουσιάζει σημαντική δραστηριότητα όσον αφορά την έρευνα και την ανάπτυξη αλλά και ολοένα και περισσότερες εφαρμογές στην πράξη. Συγκεκριμένα, έχουν διεξαχθεί αρκετές μελέτες για εφαρμογές PCM σε κτίρια, με πολλούς ερευνητές να αναφέρουν τα πλεονεκτήματα αυτών των εφαρμογών στην εξοικονόμηση ενέργειας, τη μετατόπιση του φορτίου αιχμής καθώς και τη βελτίωση της θερμικής άνεσης. Σχετικά με το σχεδιασμό και την κατασκευή των κτιρίων, έχει γίνει εκτεταμένη έρευνα για τη βελτιστοποίηση της ενεργειακής απόδοσης τόσο του κτιριακού κελύφους όσο και των ηλεκτρομηχανολογικών συστημάτων, θεωρώντας ωστόσο ως δεδομένα τα όρια και τις συνθήκες θερμικής άνεσης και δίνοντας λιγότερη έμφαση στην οπτική άνεση. Η παρούσα διατριβή ασχολείται με τη βελτιστοποίηση των χαρακτηριστικών θερμικής συμπεριφοράς του κελύφους σε κτίρια γραφείων με εφαρμογή στο μεσογειακό κλίμα της Ελλάδας. Προτείνεται μια μεθοδολογία η οποία συνδυάζει τη δυναμική προσομοίωση και την πολύ-παραγοντική βελτιστοποίηση, αρχικά με στόχο τη βελτιστοποίηση του περιβλήματος του κτιρίου σε σχέση τόσο με τις απαιτήσεις του κτιρίου για ψύξη όσο και με τις επιτευχθείσες συνθήκες θερμικής άνεσης. Δεδομένης της περιορισμένης έρευνας που επικεντρώνεται στη χρήση PCM σε κλιματολογικές συνθήκες της Μεσογείου, η παρούσα διατριβή στοχεύει στην ποσοτική και ποιοτική αξιολόγηση της αποθήκευσης θερμότητας με τη χρήση υλικών αλλαγής φάσης (PCM) στο κέλυφος, αναλύοντας τις δυνατότητές που αυτά προσφέρουν στο μελετητή. Η έρευνα προχωρά ένα βήμα παραπέρα στην εκτίμηση του περιβαλλοντικού αποτυπώματος και της οικονομικής σκοπιμότητας της χρήσης PCM σε κτίρια γραφείων μέσω της ανάλυσης κύκλου ζωής (LCA) σε συνδυασμό με την ανάλυση κόστους κύκλου ζωής (LCCA), αντίστοιχα. Στο πλαίσιο αυτό, προτείνεται μια μεθοδολογική προσέγγιση με κύριο στόχο τη δημιουργία ενός ολοκληρωμένου και ευέλικτου εργαλείου αξιολόγησης το οποίο θα μπορεί να υποστηρίζει την εφαρμογή των υλικών αλλαγής φάσης στην περιοχή της Μεσογείου.
Η επίλυση προβλήματος σε περιβάλλον εικονικής πραγματικότητας ως πλαίσιο ενίσχυσης της επισκοπικής χωρικής γνώσης
Authors: Δίπλας Κωνσταντίνος
Published: September 2021

Η παρούσα ερευνητική διατριβή εντάσσεται στην εκπαιδευτική αξιοποίηση των ΤΠΕ και ειδικότερα στην επιστημονική περιοχή της εκπαιδευτικής αξιοποίησης των τρισδιάστατων περιβαλλόντων τεχνολογίας εικονικής πραγματικότητας μη-εμβυθιστικού τύπου. Η έρευνά μας ανήκει στην κατηγορία χρήσης της τεχνολογίας εικονικής πραγματικότητας για βελτίωση της χωρικής συμπεριφοράς στον πραγματικό κόσμο. Αφορά στη διερεύνηση των δυνατοτήτων των τρισδιάστατων εικονικών περιβαλλόντων αναφορικά με την ενίσχυση της επισκοπικής χωρικής γνώσης των εκπαιδευομένων χρηστών, αξιοποιώντας την επίλυση προβλημάτων χώρου. Εστιάζει στην ανάλυση της επίδοσης των συμμετεχόντων, όταν καλούνται να επιλύσουν χωρικής φύσεως προβλήματα, σε τρεις διαφορετικές πειραματικές συνθήκες. Τα μέσα που χρησιμοποιήθηκαν είναι ένα εικονικό περιβάλλον που αρχικά αξιολογήθηκε από χρήστες για την καταλληλότητά του και προσαρμόστηκε αναλόγως καθώς και παραδοσιακά μέσα έγχαρτης αναπαράστασης χώρου, και συγκεκριμένα χάρτης-σχεδιάγραμμα κάτοψης και μολύβι. Το δείγμα της έρευνας αποτελείται από φοιτήτριες του Τμήματος Επιστημών της Εκπαίδευσης και της Αγωγής στην Προσχολική Ηλικία (Τ.Ε.Ε.Α.Π.Η.) του Πανεπιστημίου Πατρών. Σε ολόκληρη την έκταση της διατριβής οι συμμετέχουσες φοιτήτριες αναφέρονται και ως «φοιτητές» γενικότερα με ταυτόσημη σημασία. Ποσοτική προσέγγιση υιοθετήθηκε για τη διεξαγωγή της έρευνας, με συνδυασμό ποσοτικών και ποιοτικών δεδομένων, τα οποία αναλύθηκαν ποσοτικά. Αρχικά, μελετήθηκε ο βαθμός εξοικείωσης των εκπαιδευομένων χρηστών με το τρισδιάστατο εικονικό περιβάλλον, με εμφάνιση ή μη του εικονικού ανθρώπου (avatar) και στη συνέχεια η επίδοση στην επίλυση προβλημάτων χωρικής φύσης. Η ανάλυση των δεδομένων που συλλέχθηκαν κατά την επίλυση προβλημάτων, τόσο στο εικονικό περιβάλλον όσο και με «μολύβι-χαρτί», έδειξε ότι το εικονικό περιβάλλον, με την αξιοποίηση του εικονικού ανθρώπου και την επίλυση χωρικών προβλημάτων αναζήτησης, εντοπισμού και προσδιορισμού θέσεων, συμβάλει στην ενίσχυση της επισκοπικής χωρικής γνώσης των εκπαιδευομένων καθώς φαίνεται να υποστηρίζεται η μεταφορά χωρικών δεξιοτήτων από το εικονικό στο φυσικό περιβάλλον.
Ο ρόλος της χορήγησης της βιταμίνης Κ2 στις αγγειακές ασβεστώσεις των αιμοκαθαιρομένων ασθενών
Authors: Οικονομάκη Θεοδώρα
Published: September 2021

Σκοπός: Σκοπός της μελέτης είναι η εκτίμηση της από του στόματος χορήγησης βιταμίνης Κ2, στην πρόληψη και εξέλιξη των αγγειακών ασβεστώσεων, στους αιμοκαθαιρόμενους ασθενείς. Υλικά & Μέθοδοι: Η μελέτη αυτή είναι μια παρεμβατική, τυχαιοποιημένη,προοπτική μελέτη σε αιμοκαθαιρόμενους ασθενείς, διάρκειας ενός έτους. Έγινε τυχαιοποιημένος διαχωρισμός των αιμοκαθαιρόμενων της μελέτης σε δύο κύριες ομάδες. Στην πρώτη ομάδα χορηγήθηκαν 200 μgr βιταμίνη Κ2 p.o. καθημερινά για ένα έτος. Η δεύτερη ομάδα χρησιμοποιήθηκε σαν ομάδα ελέγχου. Μετρήθηκε η uc-MGP σε όλους τους ασθενείς στην αρχή της μελέτης, σε 3 μήνες και σε ένα χρόνο από την έναρξη αυτής. Έγινε αξονική οπισθοπεριτοναίου για την μέτρηση των ασβεστώσεων της κοιλιακής αορτής κατά την έναρξη της μελέτης και μετά από την ενός έτους χορήγηση βιταμίνης Κ2. Λήφθηκε υπόψιν και ο καθιερωμένος περιοδικός εργαστηριακός έλεγχος και η συννοσηρότητα του δείγματος αυτού. Η στατιστικη ανάλυση έγινε με SPSS 21.0. Αποτελέσματα: 102 ασθενείς πήραν μέρος στη μελέτη. Στα αποτελέσματα των τριων πρώτων μηνών φάνηκε μείωση της uc-MGP στην ομάδα που έλαβε βιταμίνη Κ2 κατά 26%, ενώ στην ομάδα ελέγχου παρέμεινε σταθερή. Από τα εως τώρα αποτελέσματα των μετρήσεων των ασβεστώσεων της κοιλιακής αορτής, δεν διαπιστώθηκε στατιστικά σημαντική διαφοροποίηση μεταξύ των ομάδων της μελέτης. Συμπεράσματα: Οι αιμοκαθαιρόμενοι ασθενείς παρουσιάζουν αυξημένα επίπεδα uc-MGP, λόγω της ανεπάρκειας που παρουσιάζουν σε βιταμίνη Κ. Η από του στόματος χορήγηση βιταμίνης Κ2, μειώνει σημαντικά τα επίπεδα της uc-MGP. Το αποτέλεσμα αυτό μπορεί να είναι ωφέλιμο στην πρόληψη των αγγειακών ασβεστώσεων.
Emotions and cognition
Authors: Λαμπρινάκος Γρηγόριος
Published: September 2021

Τα νέα θεωρητικά μοντέλα που εξετάζουν τις συνέπειες των συναισθημάτων στην πειθώ έπρεπε να ενσωματώνουν πολυάριθμα και προφανώς αντιφατικά αποτελέσματα, καθώς και να εξηγούν μοναδικά την ποικιλομορφία των διαδικασιών και των συνεπειών που συνδέονται με τα φαινόμενα της πειθούς (για μια ιστορική ανασκόπηση της εξέλιξης των θεωρητικών μοντέλων στην πειθώ , βλέπε Petty & Briñol, 2008). Ανάμεσα στα διαφορετικά μοντέλα που αναπτύχθηκαν σε αυτό το πλαίσιο, η παρούσα διδακτορική διατριβή βασίζεται στο Μοντέλο Πιθανοτήτων Επεξεργασίας (ELM, Petty & Cacioppo, 1986, Petty & Wegener, 1999, Petty & Briñol, 2012) ως εννοιολογικό πλαίσιο, για να εξετάσει τους ψυχολογικούς μηχανισμούς μέσω των οποίων τα συναισθήματα επηρεάζουν την αλλαγή της στάσης. Οι μελετητές των συναισθημάτων έχουν παρατηρήσει ότι οι συναισθηματικές καταστάσεις συνδέονται συνήθως με μια ποικιλία εκτιμήσεων (π.χ., Keltner, Ellsworth, & Edwards, 1993, Lerner & Keltner, 2000). Για παράδειγμα, η χαρά είναι ένα ευχάριστο συναίσθημα που συνδέεται με την σιγουριά, ενώ η θλίψη είναι ένα δυσάρεστο συναίσθημα που συνδέεται με την αμφιβολία (Clore, Gasper, & Garvin, 2001). Είναι σημαντικό ότι οι εκτιμήσεις ευχαρίστησης και σιγουριάς που σχετίζονται με τα συναισθήματα δεν αντιστοιχούν πάντα στη δραστικότητα. Για παράδειγμα, ο θυμός είναι ένα αρνητικό, δυσάρεστο συναίσθημα, το οποίο συνδέεται με συναισθήματα σιγουριάς (Humrichouse & Watson, 2010, Tiedens & Linton, 2001). Αντιθέτως, το δέος και η έκπληξη είναι σχετικά πιο ευχάριστα συναισθήματα από το θυμό, τα οποία συνδέονται με την αμφιβολία παρά με την σιγουριά (Keltner & Haibt, 2003, Smith & Ellsworth, 1985). Σε τρεις μελέτες, χρησιμοποιώντας ένα παραγοντικό πειραματικό σχέδιο 2 × 2 × 2, εφαρμόσαμε μια προοπτική πολλαπλών εκτιμήσεων στα συναισθήματα, για να προβλέψουμε και να δείξουμε πώς το ίδιο συναίσθημα, που προκλήθηκε πριν ή μετά από ένα πειστικό μήνυμα, μπορεί να επηρεάσει εκτιμητικές κρίσεις μέσω διαφορετικών ψυχολογικών διαδικασιών. Πιο συγκεκριμένα, συγκρίνουμε τον θυμό με το δέος και την έκπληξη και αποδεικνύουμε πώς το ίδιο συναίσθημα, μπορεί να οδηγήσει σε πολύ διαφορετικές στάσεις, αυξάνοντας ή μειώνοντας την εμπιστοσύνη στις σκέψεις αυτές. Με άλλα λόγια, οι συμμετέχοντες που έχουν θετικές ή αρνητικές σκέψεις, όταν βιώσουν θυμό, έκπληξη ή δέος θα καταλήξουν σε διαφορετική χρήση αυτών των σκέψεων για τη διαμόρφωση της μετέπειτα στάσης τους. Σύμφωνα με τα αποτελέσματα, το αν η χρήση των σκέψεων αυξάνεται ή μειώνεται, εξαρτάται από την διάσταση του συναισθήματος που είναι στιγμιαία εξέχουσα.
Μετάφραση και ανάλυση φρασεολογίας πολιτικού λόγου
Authors: Φιλοσίδου Αθηνά
Published: September 2021

Η διατριβή πραγματεύεται φρασεολογισμούς, οι οποίοι προέρχονται από πολιτικά άρθρα γερμανικών εφημερίδων. Αναλύονται βάση μιας συγκεκριμένης μεθοδολογίας και ακολουθείται η μετάφραση αυτών.
Παιδαγωγική επικοινωνία στη σχολική τάξη
Authors: Κλημεντιώτη Χριστίνα
Published: September 2021

Το βασικότερο στοιχείο μέσα στην τάξη που προάγει την μετάδοση της γνώσης και την κοινωνικοποίηση των παιδιών, είναι οι ανθρώπινες σχέσεις που αναπτύσσονται. Δεδομένου ότι το κάθε άτομο μέσα στην τάξη έχει τις δικές του εμπειρίες, το παρελθόν του, αποτελεί δηλαδή ένα ξεχωριστό ψυχοσωματικό ον, οι σχέσεις αλληλεπίδρασης που αναπτύσσονται είναι αυτές που θα καταδείξουν τις σχέσεις που θα αναπτυχθούν κατά τη διάρκεια της σχολικής χρονιάς και θα συμβάλλουν στη μετάδοση τόσο της γνώσης όσο και στην ολοκλήρωση των μαθητών ως κοινωνικά όντα. Τα συναισθήματα αποτελούνται από τις ψυχολογικές, συμπεριφορικές και γνωστικές αντιδράσεις σε καταστάσεις που μπορούν να αντιμετωπιστούν και να ελεγχθούν. Η συναισθηματική έκφραση του κάθε μαθητή ξεχωριστά μπορεί να θεωρηθεί από τον δάσκαλο ως μια ευκαιρία για να τον εκπαιδεύσει και να υποστηρίξει την ανάπτυξη των δεξιοτήτων εκείνων που θα τον βοηθήσουν να διαχειρίζεται τα συναισθήματά του με εποικοδομητικό τρόπο. Έτσι, είναι σημαντικό να αναγνωρίσουμε τον σημαντικό δεσμό μεταξύ συναισθημάτων, σκέψεων και δράσης. Επιπλέον, είναι σημαντικό να διδαχθούν οι μαθητές ότι τα συναισθήματα μπορούν να είναι διαχειρίσιμα, να ρυθμιστούν και να ελεγχθούν σε κάποιο βαθμό. Αυτή μπορεί να θεωρηθεί και η πιο κρίσιμη και δύσκολη εργασία που έχει να επιτελέσει ένας δάσκαλος, μια εργασία που όμως τον προάγει από απλό δάσκαλο σε παιδαγωγό. Σκοπός της παρούσας εργασίας αποτελεί η ποσοτική διερεύνηση των συναισθηματικών εμπειριών των μαθητών Πρωτοβάθμιας Εκπαίδευσης στα Μαθηματικά. Για την επίτευξη του σκοπού της έρευνας εξετάστηκαν οι συναισθηματικές εμπειρίες των μαθητών στα Μαθηματικά σε 1618 Έλληνες μαθητές και μαθήτριες. Το εργαλείο (Achievement Emotions Questionnaire - Mathematics των Pekrun, R., Goetz T.,Frenzel A. 2005) μεταφράστηκε στα ελληνικά και αξιολογεί επτά διακριτά συναισθήματα (ευχαρίστηση, υπερηφάνεια, θυμός, άγχος, ντροπή, απελπισία, ανία) που βιώνουν οι μαθητές στα Μαθηματικά, σε τρία μαθησιακά πλαίσια, πριν, κατά τη διάρκεια και μετά το μάθημα των Μαθηματικών στην τάξη, στη μελέτη στο σπίτι και στα διαγωνίσματα. Το εργαλείο βασίζεται στη θεωρία του Pekrun (2006), στο ότι δηλαδή τα συναισθήματα επίτευξης μπορούν να οργανωθούν με συγκεκριμένους τρόπους σε διάφορους τομείς.
Ανάπτυξη μεθόδου και μετρήσεις μαγνητικών ιδιοτήτων αρχαιολογικών υλικών και πετρωμάτων
Authors: Ντουκάκης Μάρκος
Published: September 2021

Η διαλογή των συνανηκόντων θραυσμάτων (οστράκων) των αγγείων από τα πολυάριθμα κεραμικά ευρήματα των ανασκαφών βασίζεται αποκλειστικά στην εμπειρία και την επιμονή των συντηρητών και παραμένει μια δύσκολη και αμφιβόλου αποτελεσματικότητας διαδικασία. Στη βιβλιογραφία δεν προτείνονται μέθοδοι με επιστημονικά κριτήρια για την εύρεση των συνανηκόντων θραυσμάτων, ενώ αποτελεί το σημαντικότερο και το προαπαιτούμενο στάδιο για τη διαδικασία της ανασυγκρότησης των αγγείων. Παρότι η εύρεση της θέσης των θραυσμάτων στο σώμα των αγγείων από τη θερμοπαραμένουσα μαγνήτισή τους προτείνεται ως θεωρητικά δόκιμη μέθοδος στη διεθνή βιβλιογραφία, ελάχιστες και μόνο παλαιότερες (1975) αναφορές υπάρχουν, σε επίπεδο ερευνητικής προσέγγισης. Μετά από το 1980, οι σχετικές αρχαιομετρικές έρευνες περιορίζονται στη χρονολόγηση κεραμικών τοιχωμάτων από κλιβάνους, ενώ σε πολυάριθμες δημοσιεύσεις προτείνονται μέθοδοι για τη δευτερεύουσα διαδικασία της συναρμολόγησης των συνανηκόντων οστράκων, βασιζόμενες κυρίως σε αλγόριθμους επεξεργασίας οπτικών δεδομένων της μορφολογίας των θραυσμάτων. Παρά το έντονο επιστημονικό ενδιαφέρον της επίλυσης του ζητήματος με τη διερεύνηση των δυνατοτήτων της νέας ψηφιακής τεχνολογίας, εξακολουθεί να παραμένει μια αποκλειστικά εμπειρική διεργασία, λόγω του χρόνου, της πληθώρας και της πολυπλοκότητας των δεδομένων που απαιτούν οι προτεινόμενες μέθοδοι για να τεθούν σε πρακτική εφαρμογή.Οι προτεινόμενες μέθοδοι στην παρούσα μελέτη βασίζονται στην υπολογιζόμενη θερμοπαραμένουσα μαγνήτιση (Α/m) με μετρήσεις του ασθενούς μαγνητικού πεδίου (nT) των θραυσμάτων από τρισορθογώνια διάταξη μαγνητών και αισθητήρων τύπου fluxgate. Από πειραματικές μετρήσεις σε 6 αγγεία διαπιστώθηκε ότι παρά την αναμενόμενη ανισοτροπία του κεραμικού υλικού η παραμένουσα μαγνήτιση εμφανίζει παραπλήσιες τιμές, γιατί τα θραύσματα ανήκουν σε αγγεία που συνίστανται από τον ίδιο πηλό και ψήθηκαν υπό τις ίδιες συνθήκες. Αυτό αποτελεί το κριτήριο εύρεσης των συνανηκόντων κεραμικών θραυσμάτων από αρχαιολογικές ανασκαφές. Η θερμοπαραμένουσα μαγνήτιση που προσανατολίζεται στην κατεύθυνση του γεωμαγνητικού πεδίου στον ίδιο τόπο και χρόνο κατά τη διάρκεια της όπτησης των αγγείων, όπως αυτή διαμορφώνεται από την περιστροφική συμμετρία τους, αποτέλεσε το κριτήριο για την εύρεση της θέσης των θραυσμάτων στα σώματα των 6 αγγείων. Με τη μέθοδο αυτή, το σχήμα του αγγείου μπορεί να προσδιοριστεί ακόμα και όταν λίγα όστρακα είναι διαθέσιμα. Η προτεινόμενη μετρητική διάταξη μπορεί να χρησιμοποιηθεί για την κατασκευή εξειδικευμένου φορητού μαγνητόμετρου για την επίτευξη των παραπάνω στόχων. Από μετρήσεις που διεξήχθησαν σε θραύσματα σερπεντινίτη, διαπιστώθηκε ότι προσανατολίζονται κατά τον τρόπο που συναρμόζουν από την θερμοπαραμένουσα μαγνήτισή τους. Η μεθοδολογία μπορεί να εφαρμοστεί και σε πετρώματα με παραμένουσα μαγνήτιση, για τον εντοπισμό αλλαγών της μορφολογίας του εδάφους σε τοπικό επίπεδο, με τη σύγκριση της κατευθυντικότητάς της από μετρήσεις του μαγνητικού πεδίου σε θραύσματα του μητρικού πετρώματος και των αποσπασμένων τμημάτων του.
Conceptualizing the diva
Authors: Χαρίσης Βασίλειος
Published: September 2021

Η παρούσα διατριβή ερευνά εννέα δημοφιλείς Αφρικανο-Αμερικανίδες γυναίκες σταρ της μουσικής, των οποίων οι καριέρες αναπτύχθηκαν κατά το δεύτερο μισό του εικοστού αιώνα. Η κεντρική ιδέα της μελέτης συνολικά είναι η diva, ενώ κύριος στόχος είναι να αναδειχθεί η επιρροή αυτής της έννοιας στον τρόπο με τον οποίο έχει δομηθεί η παραστατική υπόσταση των συγκεκριμένων καλλιτέχνιδων στην διάρκεια της πορείας τους ως σημαίνουσες προσωπικότητες μιας ευρύτερης Αμερικανικής λαϊκής κουλτούρας. Μέσα από την μελέτη διαφόρων πτυχών του έργου τους, συμπεριλαμβανομένων της δισκογραφίας και φιλμογραφίας τους, όπως και των αυτοβιογραφιών τους, η διατριβή αυτή αναδεικνύει την diva ως μια διαχρονική αλλά και εξελίξιμη κατηγορία ψυχαγωγίας, η οποία ταυτόχρονα αποτελεί ένα χαρακτηριστικό μουσικό προϊόν της Αμερικής. Επιπλέον, επιχειρείται η επαναξιολόγηση ζητημάτων που άπτονται σε πολιτιστικές, φυλετικές, και μουσικές ταυτότητες, καθώς και σε έννοιες όπως η πολιτιστική αυθεντικότητα και το μουσικό είδος. Τέλος, η diva προβάλλεται ως ένα πεδίο-ομπρέλα το οποίο ενοποιεί τις ποικίλες διαστάσεις των αναπαραστάσεων της μαύρης γυναικείας μουσικής καλλιτεχνικότητας στην Αμερική όπως έχει αναπτυχθεί σε ένα διάστημα πέντε δεκαετιών.
Εμπιστοσύνη και πρόθεση χρήσης των εναλλακτικών δικτύων για τραπεζικές συναλλαγές
Authors: Κυρέζης Νικόλαος
Published: September 2021

Η παρούσα διατριβή στοχεύει να εξηγήσει το ρόλο της εμπιστοσύνης στην πρόθεση χρήσης των εναλλακτικών καναλιών διανομής για τραπεζικές συναλλαγές. Ως θεωρητικό υπόβαθρο επιλέχθηκε το μοντέλο αποδοχής της τεχνολογίας, στο οποίο προστέθηκαν οι παράγοντες των πεποιθήσεων της εμπιστοσύνης και της πρόθεσης εμπιστοσύνης, καθώς και άλλες μεταβλητές που βρέθηκαν να επηρεάζουν τις ζητούμενες προθέσεις. Μετά από τη διατύπωση του ερευνητικού μοντέλου και των υποθέσεων, διενεργήθηκε έρευνα σε 762 ιδιώτες-πελάτες σε 20 τραπεζικά καταστήματα από 6 τράπεζες στην Ελλάδα με τη μέθοδο των προσωπικών συνεντεύξεων, αφού είχε προηγηθεί πιλοτική έρευνα. Τα χαρακτηριστικά του στοχευόμενου κοινού ήταν ιδιώτες-πελάτες τραπεζών, οι οποίοι χρησιμοποιούσαν τα τραπεζικά καταστήματα και τα ΑΤΜs, αλλά δεν χρησιμοποιούσαν κανένα άλλο από τα εναλλακτικά κανάλια Internet, Mobile και Phone Banking. Μετά από τον έλεγχο της αξιοπιστίας και εγκυρότητας των κλιμάκων μέτρησης, δημιουργήθηκαν δύο μοντέλα: το «Α» εξετάζει τους παράγοντες που επηρεάζουν τις πεποιθήσεις εμπιστοσύνης στην τράπεζα και τα ΑΤΜs, Internet και Phone Banking. Το «Β» εξετάζει τους παράγοντες που επηρεάζουν την πρόθεση εμπιστοσύνης και χρήσης για τα Internet και Phone Banking και για τρεις διαφορετικές τραπεζικές συναλλαγές. Τα βασικά συμπεράσματα που προέκυψαν από τη μελέτη, συνοψίζονται στα εξής: Α) Σε ακαδημαϊκό-επιστημονικό επίπεδο: 1) Η Πρόθεση Χρήσης εξηγείται ικανοποιητικά, τόσο για το Internet Banking όσο και για το Phone Banking, από τους παράγοντες: Πρόθεση Εμπιστοσύνης, Χρησιμότητα, Ευκολία Χρήσης, Ενημέρωση, Στάση στις Νέες Τεχνολογίες, Καινοτομία. 2) Εντοπίζονται δύο πλευρές της Εμπιστοσύνης: η Συναισθηματική και η Γνωστική, ως διακριτές διαστάσεις της έννοιας αυτής, τόσο ως προς τη διαμόρφωση των Πεποιθήσεων Εμπιστοσύνης στην τράπεζα όσο και ως προς τα κανάλια της. 3) Τα ATMs παρουσιάζουν διαφορετικές σχέσεις παραγόντων συγκριτικά με το Internet Banking και το Phone Banking, τα οποία εμφανίζουν, κατά βάση, παρόμοια συμπεριφορά. 4) Οι πληροφοριακές συναλλαγές εξηγούνται καλύτερα από τις εγχρήματες συναλλαγές. 5) Επιβεβαιώνονται νέες κλίμακες μέτρησης για την Εμπιστοσύνη στα εναλλακτικά δίκτυα διανομής. Β) Σε επιχειρηματικό επίπεδο: Προτείνονται τρόποι για: 1) Τη μεταφορά της Εμπιστοσύνης από την τράπεζα στα εναλλακτικά της δίκτυα. 2) Την οικοδόμηση της Εμπιστοσύνης στα νέα δίκτυα. 3) Την ανάπτυξη της χρήσης των εναλλακτικών δικτύων, ανάλογα με το προφίλ των πελατών και το είδος των συναλλαγών.
Studying the effects of interstellar dust in nearby galaxies
Authors: Νερσεσιάν Άγγελος
Published: September 2021

Στη παρούσα διατριβή διερευνώ τις ιδιότητες της κοσμικής σκόνης και την αλληλεπίδρασής της με το αστρικό πεδίο ακτινοβολίας (που προέρχεται από διαφορετικούς αστρικούς πληθυσμούς) για 814 γαλαξίες στο κοντινό Σύμπαν (γαλαξίες που βρίσκονται σε απόσταση μικρότερη των 40 Mpc) οι οποίοι έχουν παρατηρηθεί από το διαστημικό τηλεσκόπιο Herschel του Ευρωπαϊκού Οργανισμού Διαστήματος. Για το σκοπό αυτό έγινε χρήση του ευρέως διαδεδομένου κώδικα CIGALE, ο οποίος είναι κατάλληλα διαμορφωμένος ώστε να συμπεριλαμβάνει το προηγμένο μοντέλο για την εκπομπή της σκόνης, THEMIS. Χρησιμοποιώντας τα δεδομένα της βάσης δεδομένων του DustPedia, μου επέτρεψε να προσδιορίσω τις φυσικές ιδιότητες των γαλαξιών, όπως τη μάζα των αστρικών πληθυσμών και της σκόνης, τον ρυθμό σχηματισμού νέων αστέρων, τη συνολική φωτεινότητα κάθε αστρικού πληθυσμού, καθώς και την ενέργεια που απορροφάται εξαιτίας της σκόνης, τόσο για τους γηραιούς (> 200 Myr) όσο και για τους νεαρούς (< 200 Myr) αστρικούς πληθυσμούς. Επιπλέον, ένας από τους κύριους στόχους της διατριβής ήταν η δημιουργία τρισδιάστατων μοντέλων διάδοσης ακτινοβολίας για γαλαξίες με υψηλή διακριτική ικανότητα. Με τη συγκεκριμένη μέθοδο επιχείρησα να λύσω το πρόβλημα διάδοσης της ακτινοβολίας. Από δισδιάστατες εικόνες παρατηρήσεων στα διάφορα μήκη κύματος, παρήγαγα τις τρισδιάστατες κατανομές των αστεριών και της σκόνης. Για να μοντελοποιήσω τις σύνθετες γεωμετρίες, χρησιμοποιήσα το SKIRT, έναν σύγχρονο κώδικα Monte Carlo, τρισδιάστατης διάδοσης ακτινοβολίας που σχεδιάστηκε για να προσομοιώνει την απορρόφηση, τη σκέδαση, και τη θερμική εκπομπή από τη σκόνη για αυθαίρετες τρισδιάστατες κατανομές. Ανέλυσα τη συμβολή των διαφόρων αστρικών πληθυσμών στις διαδικασίες θέρμανσης της σκόνης σε τέσσερις κοντινούς, ραβδωτούς γαλαξίες: NGC1365, M83, M95, και M100; καθώς κι έναν γαλαξία οποίος διαθέτει έναν ενεργό γαλαξιακό πυρήνα: NGC1068. Σκοπός της ανάλυσης αυτής ήταν να ποσοτικοποιήσω το ποσοστό που σχετίζεται άμεσα με τον ρυθμό παραγωγής νέων αστέρων, καθώς και την έκταση της συνεισφοράς του ενεργού γαλαξιακού πυρήνα στη θέρμανση της διάχυτης σκόνης στις τρεις διαστάσεις.
Μελέτη του διεγχειρητικού ενδοθηλιακού τραύματος των εμφυτευθέντων φλεβικών μοσχευμάτων κατά την αορτοστεφανιαία παράκαμψη και συσχέτιση με διεγχειρητικά μέτρα προστασίας
Authors: Παπακωνσταντίνου Νικόλαος
Published: September 2021

Η στεφανιαία νόσος είναι η πρώτη αιτία θανάτου παγκοσμίως. Η αορτοστεφανιαία παράκαμψηπαραμένει η θεραπεία εκλογής στην αντιμετώπιση της πολυαγγειακής στεφανιαίας νόσου και τηςνόσου στελέχους. Παρά τη μη βέλτιστη μακροπρόθεσμη βατότητα, τα μοσχεύματα της σαφηνούςφλέβας είναι το συχνότερα χρησιμοποιούμενα στην αορτοστεφανιαία παράκαμψη. Συνεπώς, η αστοχία του φλεβικού μοσχεύματος (VGF) παραμένει μείζον πρόβλημα. Έτσι, στρατηγικές βελτίωσης της απώτερης βατότητας των φλεβικών μοσχευμάτων είναι κρίσιμες. Πολλαπλοί παράγοντες,συμπεριλαμβανομένου του διαλύματος συντήρησης του μοσχεύματος από την ώρα της παρασκευήςως την εμφύτευσή του, επηρεάζουν την ακεραιότητα του ενδοθηλίου και την επακόλουθη μακροχρόνια βατότητά του. Επομένως, είναι αναγκαία η ιδανική αποθήκευση των διασωθέντων από την τεχνική παρασκευής τμημάτων του ενδοθηλίου για να αποφευχθεί περαιτέρω καταστροφή του ενδοθηλίου. Ωστόσο, υπάρχουν αντικρουόμενα στοιχεία σχετικά με το ιδανικό διάλυμα συντήρησης. Η προσθήκη καλίου στο διάλυμα συντήρησης φαίνεται να είναι προστατευτική για το ενδοθήλιο του μοσχεύματος της σαφηνούς φλέβας. ΥΛΙΚΑ ΚΑΙ ΜΕΘΟΔΟΙ. Διεξήχθη μια μονοκεντρική, προοπτική μελέτη που περιελάμβανε 40 διαδοχικούς ασθενείς. Τα κριτήρια εισαγωγής περιελάμβαναν όλους τους ασθενείς που επρόκειτο να υποβληθούν σε αορτοστεφανιαία παράκαμψη με τουλάχιστον ένα φλεβικό μόσχευμα, ανεξαρτήτως της συννοσηρότητας, της έκτασης της στεφανιαίας νόσου, του φύλου, της ηλικίας ή άλλων παραγόντων. Παρασκευάστηκε περίσσεια του φλεβικού μοσχεύματος και χωρίστηκε σε τέσσερα τμήματα που αποθηκεύτηκαν σε διαφορετικές συνθήκες – σε συμβατικό αιματογενές, χλωριονατριούχο διάλυμα, εμπλουτισμένο με ηπαρίνη ή σε ένα καρδιοπληγικό διάλυμα, σε θερμοκρασία δωματίου (20-22°C) και στο ψυγείο (5°C). Η ακεραιότητα του ενδοθηλίου αξιολογήθηκε μέσω φωτομικροσκοπίου και ανοσοϊστοχημείας χρησιμοποιώντας ένα αντίσωμα έναντι του CD31. ΑΠΟΤΕΛΕΣΜΑΤΑ. Η συγκριτική μας ανάλυση αποκάλυψε σημαντική επίδραση του διαλύματος συντήρησης της φλέβας στην ακεραιότητα του φλεβικού ενδοθηλίου, F(2.798, 109.1)=22.46, p<0.0001. Τα καρδιοπληγικά διαλύματα είναι στατιστικώς σημαντικά καλύτερα για τη διατήρηση της ακεραιότητας του ενδοθηλίου των φλεβικών μοσχευμάτων, ενώ η θερμοκρασία αποθήκευσης δεν φαίνεται να είναι σημαντικός παράγοντας. ΣΥΜΠΕΡΑΣΜΑΤΑ. Τα διαλύματα συντήρησης έχουν κρίσιμο ρόλο στη διατήρηση της δομικής και λειτουργικής ακεραιότητας του φλεβικού μοσχεύματος. Το άθικτο ενδοθήλιο είναι κρίσιμης σημασίας για τη βατότητα του μοσχεύματος. Ωστόσο, ο φυσιολογικός ορρός, παρόλο που αποτελεί το πιο συχνά χρησιμοποιούμενο διάλυμα συντήρησης, βλάπτει την αγγειακή και ενδοθηλιακή λειτουργία ακόμα και μετά από βραχύ διάστημα συντήρησης. Αντιθέτως, τα καρδιοπληγικά διαλύματα οδηγούν σε σημαντικά καλύτερη διατήρηση του ενδοθηλίου. Η συσχέτιση με ανώτερα κλινικά αποτελέσματα μένει να αποδειχτεί.
Ανίχνευση του μεταλλαγμένου γονιδίου KRAS σε κυκλοφορούν ελεύθερο DNA πλάσματος και του μεταγράφου του σε αιμοπετάλια ασθενών με καρκίνο του παχέος εντέρου και μελέτη της κλινικής τους χρησιμότητας στην παρακολούθηση της νόσου
Authors: Ζαρκαβέλης Γεώργιος
Published: September 2021

ΕΙΣΑΓΩΓΗ: Η υγρή βιοψία έχει εμφανιστεί τα τελευταία χρόνια σα μια ελκυστική μέθοδος για τηνπρόσβαση στο γενετικό υλικό των όγκων και τη χαρτογράφηση του μοριακού τους υπόβαθρου. Με τη χρήση της αποφεύγεται η παρεμβατική βιοψία και οι επακόλουθες πιθανές επιπτώσεις της .ΣΚΟΠΟΣ: Σκοπός της μελέτης αυτής ήταν η διερεύνηση της κλινικής αξίας της υγρής βιοψίας σεασθενείς με μεταστατικό κολοορθικό καρκίνο. Συγκεκριμένα διερευνήθηκε η συμφωνία τωναποτελεσμάτων που παρέχονται από την εξέταση του ιστού των ασθενών με μεταστατικό κολοορθικό καρκίνο με τα αποτελέσματα της υγρής βιοψίας βασισμένης στο ελεύθερο κυκλοφορούν DNA του όγκου στο πλάσμα του περιφερικού αίματος των ασθενών. Επιπρόσθετα έγινε και διερεύνηση του μοριακού προφίλ του όγκου κατά την επιδείνωση της νόσου. ΥΛΙΚΟ ΚΑΙ ΜΕΘΟΔΟΙ: Συνολικά 56 ασθενείς με διαγνωσμένο μεταστατικό καρκίνο του παχέος εντέρου μετά από ενημέρωση και συγκατάθεση συμμετείχαν στη μελέτη. Στον ιστό των ασθενών κατά τη διάγνωση έγινε έλεγχος ύπαρξης μεταλλάξεων σε 23 γονίδια με τη χρήση τεχνικής αλληλούχισης επόμενης γενιάς . Την ίδια στιγμή εφαρμόστηκε έλεγχος με τεχνική αλληλούχισης επόμενης γενιάς σεδείγματα αίματος των ασθενών για τον έλεγχο ύπαρξης μετάλλαξης σε ένα σύνολο γονιδίων αλλά και έλεγχος RAS μεταλλάξεων με ψηφιακή PCR BEAMing. Κατά την πρόοδο νόσου επαναλήφθηκε ο έλεγχος σε δείγματα αίματος με την τεχνική αλληλούχισης επόμενης γενιάς όπως είχε διενεργηθεί και κατά τη διάγνωση. ΑΠΟΤΕΛΕΣΜΑΤΑ: Με την εφαρμογή της μεθόδου αλληλούχισης επόμενης γενιάς στο πλάσμα του περιφερικού αίματος η ανίχνευση των RAS μεταλλάξεων εμφάνισε συμφωνία 80% με τον έλεγχο του ιστού και για τις μεταλλάξεις του BRAF υπήρξε απόλυτη ταύτιση. Η συνολική συμφωνία για τις KRAS, NRAS και BRAF μεταλλάξεις διαμορφώθηκε στο 94%. Με τη χρήση της ψηφιακής PCR BEAMing η ανίχνευση RAS μεταλλάξεων ήταν εφικτή στο 47,4% των ασθενών ενώ με τη μέθοδο αλληλούχισης επόμενης γενιάς στον ιστό ανιχνεύθηκε σε ποσοστό 55% των ασθενών. Συγκρίνοντας τα αποτελέσματα από τον έλεγχο του ιστού με τα αποτελέσματα των δύο μεθόδων υγρής βιοψίας η συνολική συμφωνία για την ανίχνευση της RAS μετάλλαξης και των τριών μεθόδων αγγίζει το 74%. Η συμφωνία στην ανίχνευση μεταλλάξεων του RAS γονιδίου με τις δύο μεθόδους υγρής βιοψίας αγγίζει το 93%. Κατά την επιδείνωση της νόσου παρατηρήθηκαν διαφοροποιήσεις στη μοριακή υπογραφή των όγκων μετά την εφαρμογή θεραπείας. ΣΥΜΠΕΡΑΣΜΑΤΑ: Η σύμπτωση των αποτελεσμάτων που προέκυψαν μεταξύ του μοριακού προφίλτου ιστού και του μοριακού προφίλ του κυκλοφορούντος καρκινικού DNA είναι ενθαρρυντική για τημελλοντική εφαρμογή της υγρής βιοψίας στην κλινική διαχείριση του κολοορθικού καρκίνου. Ηδυνατότητα παρακολούθησης της εξέλιξης της νόσου χρονικά με την ανίχνευση σε πραγματικό χρόνο των αλλαγών που υφίσταται ο όγκος σε μοριακό επίπεδο υπό την επίδραση της θεραπείας διευρύνει το πεδίο εφαρμογών της υγρής βιοψίας στη θεραπευτική του κολοορθικού καρκίνου.